Cum per multorum annorum curricula Domnus Rotbertus Ecclesiam rexixet Lingonensem, gravissimo correptus morbo ad extrema propinquans, apud castellum, quod Castellion dicitur, Abbates suos, Stephanum Besuensem, Widonem Molimensem; item Widonem Ternoderensem, ad se mandans, humiliter se in conspectum Dei accusans, et veniam peccatorum exposcens, a Domno Widone Molimense Abbate Monachilem habitum suscepit; deinde non post multum, Viaticum ipsum corpus Christi accipiens, vitam finivit: sepultusque est apud Molimense Monasterium in Capitulo decenter ut decuit. Cujus loco substituitur Domnus Jocerannus Lingonensem sedem gubernaturus.